**בעלי חיים בחורף**

**שבלול השדה**

**⏴ במבט חדש לכיתה א**

**היקף יחידת הלימוד:** 1 שעור

**עמודים:** 74 - 75

**שימו לב!** את הנושא בעלי חיים בעונה (לדוגמה, **חורף**) יש ללמד בכל עונה.

מבנה השיעור בכל עונה יהיה דומה לזה המוצע.

# מטרות

* התלמידים יזהו את אברי גופו של שבלול השדה.
* התלמידים יערכו תצפיות על שבלול השדה ויתארו את התנהגותו (תזונה, תנועה, רביה).
* התלמידים יזהו את סימני החורף במשימה מתוקשבת.

# היערכות לשיעור

* סרטון [מר שבלול – השלולית](https://www.youtube.com/watch?v=a_xuM0bReUg&feature=youtu.be)
* ציוד: שבלולים, צלחת שקופה, גזר, חסה, מלפפון, קמח ומים

טרריום שקוף עם אדמה לחה, מכוסה ברשת.

* להכין כרטיסי מילים: **שבלול השדה, קונכייה, משושים, ריר, גוף, עיניים, רגל**
* מומלץ לקרוא בקישור [הבא](https://mabat.tau.ac.il/wp-content/uploads/2019/05/%D7%9B%D7%99%D7%AA%D7%95%D7%AA-%D7%90-%D7%A8%D7%A7%D7%A2-%D7%91%D7%A2%D7%9C%D7%99-%D7%97%D7%99%D7%99%D7%9D-%D7%91%D7%A2%D7%95%D7%A0%D7%95%D7%AA-%D7%94%D7%A9%D7%A0%D7%94-%D7%9E%D7%95%D7%A0%D7%92%D7%A9.pdf) את הרקע התיאורטי המדעי - בעלי חיים בחורף.

שימו לב! הרקע התיאורטי מדעי שמופיע באתר **במבט חדש** נועד לסייע לביסוס ולהעמקת הידע המדעי והטכנולוגי של המורים בלבד.

**מהלך השיעור (ראו בעמודים הבאים).**

# מהלך השיעור: שבלול השדה

| **מרכיבי מעגל הלמידה** | **פעילויות** |
| --- | --- |
| פתיחה | ביחידת לימוד זו התלמידים יכירו את אברי גופו של שבלול השדה ויתארו את התנהגותו (תזונה, תנועה, רביה).  מקרינים את הסרטון [מר שבלול – השלולית](https://www.youtube.com/watch?v=a_xuM0bReUg&feature=youtu.be) עורכים דיון לברור ידע מוקדם בעזרת השאלות הבאות:   * אילו סימני חורף ראיתם בסרטון? * מה אתם יודעים על שבלול השדה?   **שימו לב!** דיון מסוג זה חוזר באמצעות שאלות על בעלי חיים פעילים באביב ובקיץ.  כדי לקרב את הילדים אל עולמם של בעלי החיים ולעודד למידה בתנועה מוצע לבקש מהתלמידים לנוע כמו שבלולים. |
| התנסות | במשימה הבאה נלמד על במבנה גופו של השבלול, נבדוק מהם המזונות המועדפים עליו  ונעקוב אחר תנועתו.  **שימו לב!** חשוב ללמד שהקונכייה אינה "ביתו של השבלול" אלא חלק מגופו (ממש כמו שהשיער והציפורניים שלנו הם חלקים מגופנו).  עורכים תצפית על השבלול בעזרת ההנחיות שבמשימה **מתבוננים בשבלול השדה** שבעמוד 74. אם יש אפשרות חשוב להביא לכתה שבלול.   * מומלץ להיכנס[**במבט מקוון**](https://mabatmekuvan.ramot.org/ramot-heb)(מנויים), לספר הדיגיטלי, עמוד 74, פעילות מבנה הגוף   של השבלול. בפעילות זו התלמידים גוררים את שמות אברי הגוף של השבלול לתרשים.  ממשיכים לעקוב אחר שבלולי השדה בעזרת המשימה **מגדלים שבלולים בכיתה** שבעמוד 75.  מומלץ לחזור אל השבלולים כל יום ולראות אם הוטלו ביצים, אם הביצים בקעו ובאיזה גודל השבלולים שבקעו מהביצים. |
| המשגה | תולים על הלוח את המילים שלמדנו **שבלול השדה, קונכייה, רגל, עיניים, ראש משושים, ריר, גוף** ומבקשים מהתלמידים לחבר סיפור עם המילים החדשות שלמדנו.  מציירים שבלול ומוסיפים את שמות אברי השבלול. |
| יישום | * מומלץ להיכנס[**במבט מקוון**](https://mabatmekuvan.ramot.org/ramot-heb)(מנויים), לספר הדיגיטלי, עמוד 75 לפעילות **סימני החורף.** התלמידים מאתרים בתמונה את סימני החורף. * בקישור [הבא](https://mabat.tau.ac.il/wp-content/uploads/2019/05/%D7%9B%D7%99%D7%AA%D7%95%D7%AA-%D7%90-%D7%90%D7%A8%D7%92%D7%96-%D7%9B%D7%9C%D7%99%D7%9D-%D7%9C%D7%9E%D7%99%D7%93%D7%94-%D7%97%D7%95%D7%A5-%D7%9B%D7%99%D7%AA%D7%AA%D7%99%D7%AA-%D7%9E%D7%95%D7%A0%D7%92%D7%A9.pdf), אתר **במבט חדש** הצעה להתנסות הכוללת: תצפית פתוחה על מבנה הגוף   של השבלול, תצפית מונחית ותצפיות מתערבות לבדיקת המזון שהוא אוכל והדרך שבה הוא נע. |
| סיכוםורפלקציה | איזה דבר חדש למדתי על שבלול השדה?  אילו שאלות הייתי רוצה עוד לשאול על שבלול השדה?  אילו סימני חורף הכרתי בשיעור זה?  מה היה מעניין בשיעור? |